b'\n_START_ARTICLE_\nLietuvos civilin\xc4\x97s teis\xc4\x97s istorija\n_START_PARAGRAPH_\nLietuvos civilin\xc4\x97s teis\xc4\x97s istorija - istorin\xc4\x97 Lietuvos civilin\xc4\x97s teis\xc4\x97s raida.\n_START_SECTION_\nLDK\n_START_PARAGRAPH_\n\xc5\xbdymiausi civilin\xc4\x97s teis\xc4\x97s \xc5\xa1altiniai buvo Lietuvos Statutai (1529, 1566 ir 1588 m.).\n_START_SECTION_\nRusijos imperijos sud\xc4\x97tyje\n_START_PARAGRAPH_\n1840 m. buvo panaikintas Lietuvos Statutas. Lietuvos teritorijoje galiojo ne tik Lietuvos, bet ir u\xc5\xbesienio valstybi\xc5\xb3 \xc4\xafstatymai (kai Pvz., Pranc\xc5\xabzijos civilinis kodeksas (U\xc5\xbenemun\xc4\x97s kra\xc5\xa1te), Pr\xc5\xabs\xc5\xb3 \xc5\xbeem\xc4\x97s teisynas, Rusijos imperijos civiliniai \xc4\xafstatymai (sudar\xc4\x99 civilin\xc4\xaf kodeks\xc4\x85, vad. X tomas). Palangos apylink\xc4\x97se, Lietuvai priskirtose i\xc5\xa1 buvusios Kur\xc5\xa1o gubernijos, buvo taikomi carin\xc4\x97s Rusijos laik\xc5\xb3 civiliniai \xc4\xafstatymai Pabaltijo kra\xc5\xa1tams.\n_START_SECTION_\nVokietijos sud\xc4\x97tyje\n_START_PARAGRAPH_\nKlaip\xc4\x97dos kra\xc5\xa1tas tur\xc4\x97jo paklusti Vokietijos civiliniams \xc4\xafstatymams.\n_START_SECTION_\nLietuvos TSR\n_START_PARAGRAPH_\nTSRS okupavus Lietuv\xc4\x85, laikinai buvo \xc4\xafvesti okupaciniai \xc4\xafstatymai._NEWLINE_Lietuvos TSR Auk\xc5\xa1\xc4\x8diausioji Taryba 1964 m. liepos 7 d. patvirtino sovietin\xc4\xaf Civilin\xc4\xaf kodeks\xc4\x85._NEWLINE_1965 m. sausio 1 d. \xc4\xafsigaliojo Lietuvos Taryb\xc5\xb3 Socialistin\xc4\x97s Respublikos civilinis kodeksas. J\xc4\xaf sudar\xc4\x97 (ideologizuota, komunistinius lozungus skelbianti) Preambul\xc4\x97 ir 610 straipsni\xc5\xb3 (8 skyriai, 50 skirsni\xc5\xb3). Kodeksas galiojo ir po Lietuvos Nepriklausomyb\xc4\x97s atk\xc5\xabrimo.\n_START_SECTION_\n\xc5\xa0iuolaikin\xc4\x97 Lietuvos civilin\xc4\x97s teis\xc4\x97s istorija\n_START_PARAGRAPH_\n2000 m. liepos 18 d. LR Seimas pri\xc4\x97m\xc4\x97 nauj\xc4\x85j\xc4\xaf Civilin\xc4\xaf kodeks\xc4\x85. Kodekso pri\xc4\x97mimas buvo antras pagal svarb\xc4\x85 (teis\xc4\x97k\xc5\xabros) \xc4\xafvykis po LR Konstitucijos pri\xc4\x97mimo._NEWLINE_2001 m. liepos 1 d. Lietuvos Respublikos civilinis kodeksas \xc4\xafsigaliojo (i\xc5\xa1skyrus kai kurias i\xc5\xa1imtis).'